Ацэлот (бронеаўтамабіль)

Ацэлот () — лёгкі брытанскі бронеаўтамабіль. У брытанскай арміі мае пазначэнне Foxhound.

Распрацаваны кампаніяй Force Protection Europe і аўтабудаўнічай фірмай Ricardo. Прызначаны для армейскай разведкі, патрулявання, кіравання агнём і тылавой падтрымкі на любой мясцовасці. Машына спраектаваная так, што лёгка разбіраецца і збіраецца з заменай частак кузава. «Ацэлот» мае паасобныя прывады на ўсе чатыры колы. V-вобразнае дно добра супрацьстаіць асколкам і дазваляе эфектыўна рассейваць энергію выбуху.

Брытанскае Міністэрства абароны прыняло рашэнне прыняць «Ацэлот» на змену асноўнай машыны спецсіл — «Снэтч» фірмы Land Rover, якая выклікала нямала нараканняў у брытанскіх вайскоўцаў падчас баявых дзеянняў у Іраку і Афганістане. У 2010—2011 гадах было закуплена 200 адзінак.

 ТТХ 
 Баявая маса: 7500 кг
 Экіпаж (дэсант): 2 (6 ?) чал.
 Памеры
 Даўжыня па корпусе 5,32 м
 Шырыня: 2,1 м
 Вышыня: 2,35 м
 Максімальная хуткасць: 110 км/г
 Рухавік: дызель з турбанаддувам

 Спасылкі 
 BBC — Snatch Land Rover's replacement is revealed by MoD

Катэгорыя:Бронеаўтамабілі паводле алфавіта
Катэгорыя:Бранятэхніка Вялікабрытаніі